**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS SPRENDIMO PROJEKTO „DĖL KLAIPĖDOS MIESTO SAVIVALDYBĖS 2018 M. LAPKRIČIO 29 D. SPRENDIMO Nr.T2-247 „DĖL KLAIPĖDOS MIESTO SAVIVALDYBĖS STIPENDIJŲ KULTŪROS IR MENO KŪRĖJAMS SKYRIMO NUOSTATŲ PATVIRTINIMO“ PAKEITIMO“**

1. **Sprendimo projekto esmė, tikslai ir uždaviniai.**

Šį sprendimo projektą Kultūros skyrius parengė, siekdamas patikslinti kvietimo teikti paraiškas savivaldybės stipendijai gauti aplinkybes bei aiškiau reglamentuoti ataskaitų pateikimo tvarką.

Esminiai naujos redakcijos Klaipėdos miesto savivaldybės stipendijų kultūros ir meno kūrėjams skyrimo nuostatų (toliau – Nuostatai) pokyčiai:

1. Patikslintas galimas skirti stipendijų kiekis per metus *- 7 punktas: siekiant užtikrinti priemonės kokybę, bus galima skirti iki 15 stipendijų;*
2. Patikslintas kvietimo teikti stipendijų paraiškas data - *9 punktas: arba einamaisiais metais iki gruodžio 1 d., arba - jeigu ateinančių metų I-ą pusmetį nėra lėšų, nes stipendijų mokėjimas dar nėra pasibaigęs - paraiškų priėmimo konkursas ateinančiais metais skelbiamas administracijos direktoriaus įsakymu.*
3. Patikslinta paraiškų ir ataskaitų pateikimo vieta ir būdai – *11 ir 32 punktai: naujas priėmimo skyriaus pavadinimas ir papildyta, kad ataskaitą reikia pateikti ne tik raštu, bet ir el .paštu, paraiška gali būti skanuota arba pasirašyta elektroniniu parašu.*
4. Aiškiau reglamentuotos drausminančios aplinkybės dėl laiku nepateiktų ataskaitų – *15.4 papunktis, 31.2 papunktis ir 34 punktas: sustabdomas mokėjimas, kol nepateikiama tarpinė ataskaita ir, jeigu galutinė ataskaita nepateikiama laiku arba neįgyvendinama stipendijos paraiškoje numatyta veikla, tada kultūros ar meno kūrėjas negali teikti paraišką stipendijai gauti 5 metus.*
5. Siūloma išbraukti, kad stipendijų negali gauti nepilnamečiai - *15.4 papunktis: jis yra perteklinis, nes Nuostatų 3 punkte yra įvardinta, kad paraiškas gali teikti pilnamečiai Lietuvos Respublikos piliečiai.*
6. Patikslinta aplinkybė, kada kultūros ar meno kūrėjas negali teikti paraišką stipendijai gauti –*15.7 papunktis: jeigu nuo paskelbto stipendijų konkurso paraiškų priėmimo termino, nebus praėję vieni metai nuo kultūros ar meno kūrėjui anksčiau skirtos stipendijos mokėjimo sutarties pabaigos.*
7. **Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi bei atsižvelgiant į Kultūros skyriaus praktiką dėl kultūros ir meno stipendijų konkurso paskelbimo terminų, stipendijų skyrimo bei ataskaitų pateikimo.

1. **Kokių rezultatų laukiama.**

Klaipėdos miesto savivaldybės tarybai pritarus šiam sprendimo projektui bus aiškiau reglamentuota stipendijų kultūros ir meno kūrėjams konkurso paskelbimo sąlygos, skiriamų stipendijų skaičius, ir atsiskaitymo tvarka.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

 Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

**PRIDEDAMA:**

1. Klaipėdos miesto savivaldybės stipendijų kultūros ir meno kūrėjams nuostatai, patvirtinti Klaipėdos miesto savivaldybės tarybos 2018 m. lapkričio 29 d. sprendimu Nr.T2-247 „Dėl Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimo“, 5 lapai;

2. Stipendijų kultūros ir meno kūrėjams skyrimo nuostatų pakeitimo lyginamasis variantas, (4 lapai).

Kultūros skyriaus vedėja Eglė Deltuvaitė

R. Mažonienė,

2020-11-17